**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՍԻՍԻԱՆ ՀԱՄԱՅՆՔՈՒՄ 2025 ԹՎԱԿԱՆԻ ՏԵՂԱԿԱՆ ՏՈՒՐՔԵՐԻ և ՎՃԱՐՆԵՐԻ ՏԵՍԱԿՆԵՐՆ ՈՒ ԴՐՈՒՅՔԱՉԱՓԵՐԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՍԻՍԻԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԿԱՑՈՒԹՅԱՄԲ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առարկության, առաջարկության հեղինակը, Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունը** |
| 1. | 2. | 3. | 4. | 5. |
| 1. | **ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ**№ /27.3/49555-2024«5» դեկտեմբերի 2024թ**.** | 1. «Հայաստանի Հանրապետության Սյունիքի մարզի Սիսիան համայնքում 2025 թվականի տեղական տուրքերի և վճարների տեսակներն ու դրույքաչափերը սահմանելու մասին» Հայաստանի Հանրապետության Սյունիքի մարզի Սիսիան համայնքի ավագանու որոշման նախագծի (այսուհետ՝ Նախագիծ) վավերապայմաններն անհրաժեշտ է համապատասխանեցնել  «Նորմատիվ իրավական ակտերի մասին» օրենքի 11-րդ հոդվածի պահանջներին, մասնավորապես՝ նշել **բնույթը:** 2. Նախագծի Հավելված 2-ի վերնագրում «ցանկ» բառն առաջարկում ենք հանել և վերնագիրը համապատասխանեցնել Նախագծի 2-րդ կետին, այն է՝ Հայաստանի Հանրապետության Սյունիքի մարզի Սիսիան համայնքում տեղական տուրքերի գոտիավորումները:3. Նախագծի Հավելված 3-ի 3-րդ կետում «թույլտվության համար» բառերից հետո անհրաժեշտ է լրացնել «, եթե սահմանված կարգով հաստատված ճարտարապետաշինարարական նախագծով» բառերով՝ նկատի ունենալով «Տեղական տուրքերի և վճարների մասին» օրենքի 12-րդ հոդվածի 1-ին մասի 2-րդ կետը:4. Նախագծի Հավելված 3-ի 3-րդ կետի 2-րդ և 3-րդ ենթակետերում «1)-ին կետով» բառերն անհրաժեշտ է վերանայել և հստակ նշել, որ կետի մասին է խոսքը:5. Նախագծի Հավելված 3-ի 5-րդ կետում «տարածքում» բառից հետո անհրաժեշտ է լրացնել «օրենքով և այլ իրավական ակտերով սահմանված պահանջները բավարարող լցավորման յուրաքանչյուր կայանում» բառերով՝ նկատի ունենալով «Տեղական տուրքերի և վճարների մասին» օրենքի 12-րդ հոդվածի 1-ին մասի 4-րդ կետը:6. Նախագծի Հավելված 3-ի 12-րդ կետում «համար» բառից հետո անհրաժեշտ է լրացնել «՝ օրացուցային տարվա համար» բառերով՝ նկատի ունենալով «Տեղական տուրքերի և վճարների մասին» օրենքի 12-րդ հոդվածի 1-ին մասի 11-րդ կետը:7. Նախագծի Հավելված 3-ի 13-րդ կետում «համար» բառից հետո անհրաժեշտ է լրացնել «տեղական տուրքը յուրաքանչյուր եռամսյակի համար» բառերով՝ նկատի ունենալով «Տեղական տուրքերի և վճարների մասին» օրենքի 12-րդ հոդվածի 1-ին մասի 12-րդ կետը:8. Նախագծի Հավելված 3-ի 15-րդ կետի 1-ին և 2-րդ ենթակետերի 3-ից 6-րդ սյունակներում սահմանված տեղական տուրքերի դրույքաչափերն անհրաժեշտ է վերանայել՝ դրանք համապատասխանեցնելով «Տեղական տուրքերի և վճարների մասին» օրենքի 12-րդ հոդվածի 1-ին մասի 14-րդ կետի ա. ենթակետին, համաձայն որի տեղական տուրքի դրույքաչափերը համապատասխանաբար սահմանված են երկու հազար դրամ և  երեք հազար հինգ հարյուր դրամ: Միաժամանակ, հարկ է նշել, եթե օրենքով սահմանված տեղական տուրքի դրույքաչափի նկատմամբ կիրառվել է գործակից, ապա անհրաժեշտ է նշել, թե ինչ գործակից է կիրառվել:9. Նախագծի Հավելված 4-ի 4-րդ կետում «դեպքերում» բառից հետո անհրաժեշտ է լրացնել «անհրաժեշտ» բառը՝ նկատի ունենալով «Տեղական տուրքերի և վճարների մասին» օրենքի 10-րդ հոդվածի 1-ին մասի 4-րդ կետը:10. Նախագծի Հավելված 5-ի 8-րդ կետի 6-րդ ենթակետի համաձայն՝ ոչ բնակելի նպատակային նշանակության շենքերում և (կամ) շինություններում, **այդ թվում` հասարակական և արտադրական շենքերում և (կամ) շինություններում** աղբահանության վճարը սահմանվում է ըստ շինության ընդհանուր մակերեսի հետևյալ դրույքաչափերով՝ շինություններում, որտեղ իրականացվում է մեկից ավելի առանձնացված տնտեսական գործունեություն, աղբահանության վճարը հաշվարկվում է յուրաքանչյուր հատվածի համար՝ ըստ տվյալ հատվածում իրականացվող գործունեության տեսակի, համաձայն սույն կետի 1)-5) ենթակետերով սահմանված դրույքաչափերի, եթե աղբահանության վճար վճարելու պարտավորություն ունեցող անձը դրա մասին գրավոր տեղեկացնում է համայնքի ղեկավարին՝ կցելով նշված հատվածների մակերեսների նշումով սխեման, **իսկ համայնքի ղեկավարին չտեղեկացնելու դեպքում հաշվարկվում է սույն մասի 1)-5) ենթակետերով սահմանված դրույքաչափով:**Սույն դեպքում՝ նկատի ունենալով «Աղբահանության և սանիտարական մաքրման մասին» օրենքի 14-րդ հոդվածի 2-րդ մասի 6-րդ կետը՝ անհրաժեշտ է Նախագծի Հավելված 5-ի 8-րդ կետի 6-րդ ենթակետի «դրույքաչափով» բառից առաջ լրացնել «առավել բարձր» բառերը՝ հակառակ պարագայում կստացվի, որ համայնքի ղեկավարին և գրավոր տեղեկացնելու և չտեղեկացնելու դեպքում սահմանվելու է նույն դրույքաչափը:Բացի այդ, Նախագծի Հավելված 5-ի 8-րդ կետում «, այդ թվում հասարակական և արտադրական շենքերում և (կամ) շինություններում» բառերն առաջարկում ենք հանել՝ նկատի ունենալով «Աղբահանության և սանիտարական մաքրման մասին» օրենքի 14-րդ հոդվածի 2-րդ մասը:11. Նախագծի Հավելված 5-ի 9-րդ կետի 1-ին ենթակետում «հազար» բառից հետո անհրաժեշտ է լրացնել «ՀՀ դրամ» բառերը:12. Նախագծի Հավելված 5-ի 9-րդ կետի 2-րդ և 3-րդ ենթակետերի նախատեսումը պարզ չէ, այն պարագայում երբ դրանց կարգավորումները դուրս են սույն նախագծի կարգավորման առարկայի շրջանակներից, բացի այդ նշված կարգավորումները արդեն իսկ սահմանված են «Աղբահանության և սանիտարական մաքրման մասին» օրենքի 14-րդ հոդվածում:13. Նախագծի Հավելված 5-ի 12-րդ կետի «հասցեավորման» բառն անհրաժեշտ է փոխարինել «հասցեի տրամադրման» բառով՝ նկատի ունենալով «Տեղական տուրքերի և վճարների մասին» օրենքի 10-րդ հոդվածի 1-ին մասի 20-րդ կետում և 14-րդ հոդվածի 1-ին մասի 20-րդ կետում կիրառվող ձևակերպումները: 14. «Տեղական տուրքերի և վճարների մասին» օրենքի 8-րդ հոդվածի 2-րդ մասի համաձայն՝ տեղական վճարների տեսակները և դրանց դրույքաչափերը սահմանվում են սույն օրենքով, **ինչպես նաև համայնքի ավագանու որոշմամբ՝ սահմանելով սույն օրենքի տեղական վճարների տեսակների մեջ չներառված տեղական վճարների նոր տեսակներ և դրանց դրույքաչափերը:**Նշված դրույթը հաշվի առնելով՝ անհրաժեշտ է վերանայել Նախագծի Հավելված 4-ը, դրանում նախատեսելով միայն տեղական վճարների նոր տեսակները:15. Նախագծի Հավելված 5-ի 22-րդ կետով սահմանվում է արտոնություններ, մինչդեռ Նախագծի վերնագրում և Հավելված 5-ի վերնագրում նշվածի վերաբերյալ որևէ նշում չկա:Սույն դեպքում, հաշվի առնելով «Նորմատիվ իրավական ակտերի մասին» օրենքի 12-րդ հոդվածի 1-ին մասը համաձայն՝ **նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը՝** անհրաժեշտ է Նախագծի և Հավելված 5-ի վերնագրերը համապատասխանեցնել դրանց բովանդակությանը: Նշվածից ելնելով՝ անհրաժեշտ է նաև խմբագրել Նախագծի 5-րդ կետը: Վերոգրյալից ելնելով՝ անհրաժեշտություն կառաջանա նաև Նախագծի նախաբանում հղում կատարել «Տեղական տուրքերի և վճարների մասին» օրենքի 16-րդ հոդվածի 1-ին և 3-րդ մասերին:16. Նախագծի Հավելված 5-ի 22-րդ կետի 1-ին ենթակետով արտոնություն է սահմանվում **նախադպրոցական հաստատություն հաճախող** զինծառայող ծնողի, ռազմական գործողություններին մասնակցած ծնողի երեխաների, Հայաստանի Հանրապետության պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կամ ծառայողական պարտականություններ կատարելու ընթացքում կամ հակառակորդի նախահարձակ գործողության հետևանքով զոհված (մահացած) կամ Հայաստանի Հանրապետության պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կամ ծառայողական պարտականություններ կատարելու ժամանակ անհայտ կորելու հետևանքով դատական կարգով անհայտ բացակայող կամ մահացած ճանաչված զինծառայողի երեխաների համար:Իսկ Նախագծի Հավելված 5-ի 23-րդ կետի 1-ին ենթակետով արտոնություն է սահմանվում **արտադպրոցական հաստատություններ հաճախող** զոհված զինծառայողների, առանց ծնողական խնամքի մնացած և Հայաստանի Հանրապետության պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կամ ծառայողական պարտականություններ կատարելու ժամանակ անհայտ կորելու հետևանքով դատական կարգով անհայտ բացակայող զինծառայողի երեխաների համար:Սույն դեպքում, լրացուցիչ պարզաբանման կարիք ունի, թե ինչով է պայմանավորված **նախադպրոցական և արտադպրոցական հաստատություն հաճախելու համար** արտոնություն ստացող անձանց տարբերակված շրջանակը: Բացի այդ, Նախագծի Հավելված 5-ի 22-րդ կետի 3-րդ ենթակետում «և արտադպրոցական» բառերն անհրաժեշտ է հանել, քանի որ 22-րդ կետը վերաբերում է նախադպրոցական հաստատություններին, իսկ 23-րդ կետի 3-րդ ենթակետում անհրաժեշտ է հանել «նախադպրոցական և» բառերը՝ նույն տրամաբանությամբ: | - | Համապատասխան փոփոխությունները կատարված են։ Հիմնավորման լրամշակված տարբերակը կներկայացվի ավագանու նիստում։ |